BGRIM เดินเครื่องจ่ายไฟโรงไฟฟ้า “ABPR 4” กำลังผลิต 133MW วันนี้
BGRIM เดินเครื่องจ่ายไฟโรงไฟฟ้า "ABPR 4" กำลังผลิต 133MW วันนี้
1 มิ.ย. 2561

บริษัท บี.กริม เพาเวอร์ จำกัด (มหาชน) หรือ BGRIM ระบุว่า โครงการโรงไฟฟ้าอมตะ บี.กริม เพาเวอร์ (ระยอง) 4 (ABPR 4) ซึ่งเป็นบริษัทย่อย ได้จำหน่ายไฟฟ้าเชิงพาณิชย์ (COD) ให้กับการไฟฟ้าฝ่ายผลิตแห่งประเทศไทย (กฟผ.) ในวันนี้ (1 มิ.ย.) โดยมีกำลังการผลิตติดตั้ง 133 เมกะวัตต์ (MW) ตั้งอยู่ที่นิคมอุตสาหกรรมอมตะซิตี้ จังหวัดระยอง ได้จำหน่ายไฟฟ้าเชิงพาณิชย์ให้กับกฟผ. ตามสัญญาซื้อขายไฟฟ้าประเภทผู้ผลิตไฟฟ้ารายเล็ก (SPP) เป็นระยะเวลา 25 ปี
ทั้งนี้ วันเริ่มต้นซื้อขายไฟฟ้าดังกล่าวเป็นไปตามกำหนดระยะเวลาที่ระบุไว้ในสัญญาซื้อขายไฟฟ้า และต้นทุนการก่อสร้างเป็นไปตามที่กำหนดไว้กับธนาคารผู้ให้สินเชื่อ
อนึ่ง ABPR 4 เป็นโครงการโรงไฟฟ้าพลังความร้อนร่วมที่จำหน่ายไฟฟ้าเชิงพาณิชย์โครงการที่สองจากโครงการโรงไฟฟ้าพลังความร้อนร่วมทั้งหมด 3 โครงการในนิคมอุตสาหกรรมอมตะซิตี้ ที่จะเปิดดำเนินการเชิงพาณิชย์ในปี 2561 โดยโครงการโรงไฟฟ้า 3 โครงการ มีกำลังการผลิตรวม 399 เมกะวัตต์